丹元子步天歌 西方七宿 五
作者：王希明
朝代：唐

paragraphs: 畢，恰似爪叉八星出。
附耳畢股一星光，天街兩星畢背傍。
天節耳下八烏幢，畢下橫列六諸王。
王下四皂天高星，節下團圓九州城。
畢口斜對五車口，車有三柱任縱橫。
車中五箇天潢精，潢畔咸池三黑星。
天關一星車脚邊，參旗九箇參車間，旗下直建九斿連，斿下十三烏天園，九斿天園參脚邊。